Bjørn Bjørnson (1859–1942) i 1908.
Karoline og Bjørnstjerne Bjørnson ca. 1898, med barna (bak fra venstre) Dagny Sautreau, Bjørn Bjørnson,  Einar Bjørnson, Erling Bjørnson og Bergliot Ibsen. Foto: Ludvig Forbech/Nasjonalbiblioteket bildesamling 

**Bjørn Bjørnson** (født 15. november 1859 i Christiania, død 14. april 1942 samme sted) var en norsk skuespiller, dramatiker, journalist og første teatersjef på Nationaltheatret i Oslo. Som skuespiller var Bjørnson først og fremst aktiv som teaterskuespiller, men han spilte også i flere stumfilmer, blant annet *Jøglerblod* (1911). Han var sønn av Bjørnstjerne Bjørnson.

Liv og virke
------------

### Bakgrunn

Han var sønn av Bjørnstjerne og Karoline Bjørnson. 

### Teateret

Bjørn Bjørnson er nummer to fra høyre i dette bildet fra Nationaltheatret i 1903. Ellers ser man fra venstre komponist Johan Halvorsen, skuespiller Olaf Mørch Hansson, Bjørnson og skuespiller Olav Voss.
I Wien ble Bjørn Bjørnson elev av Julius Stern, og lærte musikk noen måneder før han gikk over til å lære om skuespill og endelig fikk debutere i Wien i 1880, da han fingerte en rolle til seg selv i en heksefortelling. Etter å ha vært fast ansatt som statist ved hertug Georg II av Sachsen-Meiningen sitt hoffteater, hadde han strøjobber i sveitsiske St. Gallen og i Paris, før han i 1883 fikk være fire måneder ved byteateret i Hamburg med den ganske ukjente Bernhardt Pollini som sjef. 

Fra 1885 til 1893 var han instruktør ved Christiania Theater samt av og til med selv som skuespiller, som da han etterlignet faren i rollen som professor Tygesen i komedien «Geografi og Kærlighed» som faren skrev i 1885. Bjørnson sa opp stillingen sin i 1893 og jobbet ved Dagmarteateret i København, i alle fall fra 1895 til 1896. Han var sentral i etableringen av Nationaltheatret, og var dets første sjef fra 1899 til 1907 da han følte seg utslitt og ga seg. Etter å ha vært kulturjournalist rapporterende fra Mellom-Europa, var han atter Nationaltheatrets sjef fra 1923 til 1927. Han ga seg ikke som skuespiller før i 1929, fortsatt som nevnte Tygesen.

Ekteparet Bjørnson flyttet i 1930 til deres nybygde «Casa Bjørnson» i alpelandsbyen Siusi der også Sigurd Ibsen og Bjørns søster Bergljot Bjørnson hadde bodd siden 1922 i sin «Villa Ibsen». Bjørnson, som hadde truffet frigjøringshelten Giuseppe Garibaldi som fjortenåring (da faren bodde i Roma), besøkte også Mussolini (1883–1945) som ville treffe ham. Bjørn og Eileen flyttet tilbake til Oslo i 1939, i tide for hans åttiårsdag, og rakk akkurat å få møblene over Italias grense før de ble sperret.

Mellom 1899 og 1941 bekledte han hele 143 roller bare på Nationaltheatret. Dessuten var Bjørnson å se i en rekke skandinaviske stumfilmer.

### Ekteskap

Bjørnson var gift 1886–1890 med pensjonateier Jenny Sandberg Bjørnson, så 1893–1909 med den norske operasangeren med artistnavnet Gina Oselio og fra 1909 med Eileen Bendix (født Cohn). Bjørnson er gravlagt på Vår Frelsers gravlund sammen med Eileen. Eileen hadde jødisk bakgrunn. Broren Erling var aktiv NS-mann under andre verdenskrig.

* Bjørnson med  Jenny Bjørnson (1846–1914) som han var gift med 1886–1890. Foto: NasjonalbiblioteketBjørnson med Jenny Bjørnson (1846–1914) som han var gift med 1886–1890. Foto: Nasjonalbiblioteket
* Bjørnson i 1900 Bjørnson i 1900
* Bjørnson med Eileen Bendix (1883-1944) som han var gift med fra 1909 til han døde 1942. Foto: NasjonalbiblioteketBjørnson med Eileen Bendix (1883-1944) som han var gift med fra 1909 til han døde 1942. Foto: Nasjonalbiblioteket

Referanser
----------

1. 1 2   Gemeinsame Normdatei, besøkt 4. mai 2014[Hentet fra Wikidata]
2. ↑   filmportal.de, Filmportal-ID da598d3cafd048de8673f2ddb2aa9430, besøkt 9. oktober 2017[Hentet fra Wikidata]
3. ↑   Store norske leksikon, snl.no[Hentet fra Wikidata]
4. ↑   Gemeinsame Normdatei, besøkt 31. desember 2014[Hentet fra Wikidata]
5. 1 2   Norsk biografisk leksikon, nbl.snl.no[Hentet fra Wikidata]
6. ↑   Norsk biografisk leksikon, nbl.snl.no[Hentet fra Wikidata]
7. ↑  Denne artikkelen er mye basert på en biografi skrevet av teateranmelder Anton Rønneberg (1902–1989) og ført videre av Svend Erik Løken Larsen (født 1956), *Bjørn Bjørnson* i *Store norske leksikon*.
8. ↑  Pollini har ingen artikkel på Wikipedia og ansees derfor som ukjent.
9. ↑  Eileen Bjørnson (1946). *Boken om Bjørn*. Gyldendal.  [244 sider]
10. ↑  Dahl, Hans Fredrik (1992). *Vidkun Quisling : En fører for fall*. Aschehoug. ISBN 8257409782.

Eksterne lenker
---------------

* (en) Bjørn Bjørnson – kategori av bilder, video eller lyd på Commons Rediger på Wikidata
* (en) Bjørn Bjørnson på Internet Movie Database Rediger på Wikidata

* (no) Bjørn Bjørnson hos Nationaltheatret Rediger på Wikidata

* (no) Bjørn Bjørnson hos Sceneweb Rediger på Wikidata

* (da) Bjørn Bjørnson på Filmdatabasen Rediger på Wikidata

* (da) Bjørn Bjørnson på danskefilm.dk Rediger på Wikidata

* (da) Bjørn Bjørnson på danskfilmogtv.dk Rediger på Wikidata

  


| * v
* d
* r
Bjørnstjerne Bjørnsons familie |
| --- |
|  | 
far Peder Bjørnson
ektefelle Karoline Reimers
sønn Bjørn, svigerdatter Jenny Sandberg, Gina Oselio  | sønn Einar  | sønn Erling  | datter Bergliot, svigersønn Sigurd Ibsen, barnebarn Tancred, Irene  | datter Dagny, svigersønn Albert Langen
fetter Rikard Nordraak  | niese Inga Bjørnson
 |


|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Gyldendals Teaterleksikon **·** Prabook **·** Deutsche Biographie **·** Nationalencyklopedin **·** Historisk befolkningsregister **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** KulturNav
 |

Portal: Litteratur